Document ID: 31996D0332

ΑΠΟΦΑΣΗ ΤΗΣ ΕΠΙΤΡΟΠΗΣ της 3ης Μαΐου 1996 για την τροποποίηση της απόφασης 93/231/ΕΟΚ με την οποία επιτρέπεται, όσον αφορά την εμπορία σπόρων γεωμήλων προς φύτευση στο σύνολο ή μέρος του εδάφους ορισμένων κρατών μελών, η λήψη αυστηρότερων μέτρων προς καταπολέμηση ορισμένων ασθενειών από τα προβλεπόμενα στα παραρτήματα Ι και ΙΙ της οδηγίας 66/403/ΕΟΚ του Συμβουλίου (Κείμενο που παρουσιάζει ενδιαφέρον για τον ΕΟΧ) (96/332/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 66/403/ΕΟΚ του Συμβουλίου, της 14ης Ιουνίου 1966, περί εμπορίας σπόρων γεωμήλων προς φύτευση (1), όπως τροποποιήθηκε τελευταία από την οδηγία 96/16/ΕΚ (2), και ιδίως το άρθρο 13 παράγραφος 2,
Εκτιμώντας:
ότι, η απόφαση 93/231/ΕΟΚ της Επιτροπής (3), όπως τροποποιήθηκε τελευταία από την απόφαση 95/21/ΕΚ (4), επιτρέπει σε ορισμένα κράτη μέλη, σε ό,τι αφορά τις περιφέρειες που περιλαμβάνονται στον κατάλογο, να περιορίσουν την εμπορία γεωμήλων προς φύτευση σε βασικά γεώμηλα σποράς ορισμένων κοινοτικών κλάσεων 7
ότι, στη Γερμανία, η περιφέρεια «ομόσπονδου κράτους Μεκλεμβούργου-Δυτικής Πομερανίας», ήταν μία από τις περιφέρειες που περιλαμβάνονται στον κατάλογο 7
ότι, λόγω της επανένωσης της Γερμανίας, και των μεταβολών στη διοικητική διάρθρωση ορισμένων περιφερειών της Γερμανίας, πρέπει να τροποποιηθούν τα σημεία της εν λόγω απόφασης που αφορούν τη Γερμανία 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής σπόρων προς σπορά και γεωργικών, δενδροκηπευτικών και δασικών φυτών προς φύτευση,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της απόφασης 93/231/ΕΟΚ τροποποιείται σύμφωνα με το παράρτημα της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 3 Μαΐου 1996.

Labels: 3
17
18
6